
Определение №578/15.12.2023 по ч. нак. д. №1098/2023 на ВКС, НК, III н.о., докладвано от съдия Даниел Луков
 


	
	О П Р Е Д Е Л Е Н И Е	
		
	№ 578	
		
	София, 15 декември 2023 г.	
		
	ВЪРХОВНИЯТ КАСАЦИОНЕН СЪД на Република България, трето наказателно отделение, в закрито съдебно заседание на петнадесети декември две хиляди двадесет и трета година, в състав:	
		
	 ПРЕДСЕДАТЕЛ: Красимира Медарова	
		
	 ЧЛЕНОВЕ: Невена Грозева	
		
	 Даниел Луков	
		
	при секретаря	
		
	при становището на прокурора от ВКП Ат. Гебрев	
		
	като изслуша докладваното от съдия Даниел Луков ч. н.д. № 1098/2023г., за да се произнесе, взе предвид следното:	
		
	 Производството пред ВКС е образувано по реда на чл. 43, т. 3 от НПК за промяна на местната подсъдност на внохд № 525/23г. по описа на Окръжен съд – Сливен.	
		
	 В писмено становище прокурорът от Върховна касационна прокуратура изтъква, че с оглед направените отводи на съдиите от ОС– Сливен, са налице предпоставките на чл. 43, т. 3 от НПК за определяне от ВКС на друг, еднакъв по степен съд, който да разгледа делото.	
		
	 Върховният касационен съд, трето наказателно отделение, след като обсъди материалите по делото, намира, че са налице предпоставките на чл. 43, т. 3 от НПК за промяна на местната подсъдност. 	
		
	 Видно от материалите по делото, всички съдии от състава на ОС – Сливен (с изключение на един) са се отвели от разглеждане на делото на основание чл. 29, ал. 2 от НПК с цел избягване на съмнения в обективността и безпристрастността им. Основно аргументите в постановените съдебни актове се отнасят до това, че един от участниците в производството е служител в ОС – Сливен, а в същото това време нейният съпруг е прокурор в ОП – Сливен.	
		
	 С разпореждане № 670 от 23.11.2023г. е прекратено съдебното производство по внохд № 525/2023г. на ОС – Сливен по съображения, че поради отвод на всички действащи съдии е налице невъзможност този съд да образува състав, който да разгледа делото, и е изпратено същото по компетентност на ВКС.	
		
	 При така изложеното се установява, че компетентният да разгледа делото по правилата за местната подсъдност второинстанционен съд не може да образува състав, поради което и са налице условията по чл. 43, т. 3 от НПК за разглеждане на делото от друг, еднакъв по степен съд. Съобразявайки необходимостта от осигуряването на обективен и безпристрастен съд, който да разгледа делото, ВКС в настоящия си състав намира, че делото следва да бъде възложено на друг окръжен съд от съдебния район на Апелативен съд - Бургас. С оглед и на разстоянията между населените места, наличната инфраструктура и не на последно място и транспортните връзки, то делото следва да се изпрати за разглеждане и решаване на ОС - Ямбол. 	
		
	 По изложените съображения и на основание чл. 43, т. 3 от НПК, Върховният касационен съд, трето наказателно отделение	
		
	 О П Р Е Д Е Л И :	
		
	 ИЗПРАЩА внохд № 525/2023г. по описа на ОС – Сливен за разглеждане и решаване на ОС – Ямбол.	
		
	 Копие от определението да се изпрати на ОС – Сливен за сведение. 	
		
	 Определението е окончателно.	
		
	 ПРЕДСЕДАТЕЛ:	
		
	 ЧЛЕНОВЕ:	

